fi fi fi id fi fi fr tr fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi en pt pt en fi tr tr fi en fi en en en da fi fi fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi zh en en en fi fi sv en en fi uk fi fi fi fr fi fi fi en fi
elokuu 2014 - Wikimedia Suomi
Arkistot kuukauden mukaan: elokuu 2014
Wikipedia-kouluttajien koulutuksessa saimme uusia eväitä niin mielelle kuin ruumiillekin
Terveisiä Lontoosta, jossa vietin viikon erilaisissa Wikipediaan liittyvissä tapahtumissa. Viikossa ehti tapahtua niin paljon, että asioiden tiivistäminen yhteen blogikirjoitukseen on aika mahdotonta – siksi kirjoituksia tuleekin monta, niin minulta kuin muiltakin Lontoon kävijöiltä :). Urjanhai aloittikin jo Wikimaniaan liittyvien linkkien keräämisen kahvihuoneeseen.
Viikkoni alkoi Wikipedia-kouluttajien koulutuksella, jota odotin kaikista tapahtumista ehkä eniten, sillä muiden Wikipedia-kouluttajien tapaaminen ja Wikipedia-koulutuksista keskusteleminen on minulle harvinaista herkkua. Odotukseni koulutuksesta olivat hieman väärät: kuvittelin, että keskitymme enemmän siihen, miten juuri Wikipediaa koulutetaan ja mitä haasteita siihen liittyy. Sen sijaan puhuimmekin paljon erilaisista oppimistyyleistä ja siitä, miten nämä tyylit pitää huomioida koulutuksen suunnittelussa. Testasimme myös omat oppimistyylimme ja opimme itsestämme asioita, joita emme olleet aiemmin tajunneet. Kerrassaan hyödyllisiä juttuja! Kouluttamisen kouluttaminen on tärkeää noissa Wikimedia UK:n järjestämissä tilaisuuksissa myös siksi, että niihin osallistuu yleensä paljon wikipedistejä, joilla ei ole ennestään kouluttajakokemusta.
Näitä uusia kouluttamisoppeja saimme sitten viedä käytäntöön, kun suunnittelimme pienissä ryhmissä Wikipediaan liittyviä koulutuksia. Ryhmät jaettiin fiksusti siten, että niissä oli eri oppimistyylien edustajia.
Kouluttajamme Candy uskoi suklaan voimaan
Toisena päivänä saimme siis nauttia neljä hauskaa puolen tunnin Wikipedia-aiheista koulutusta:
Miksi perustaa käyttäjätunnus Wikipediaan ja mitä käyttäjien omille sivuille pitäisi laittaa
Miten Wikipediaan kirjoitetaan lastenlaulujen nuotteja
Miten valita kuvat ja muut elävöittävät elementit erilaisiin Wikipedia-artikkeliin
Miten yritykset voivat päivittää Wikipediaa
Viimeinen aihe oli minun ehdotukseni, esityksen tein hongkongilaisen Samuelin ja italialaisen Ginevran kanssa ja kohdeyleisöksi valitsimme yritysten viestintäihmiset. Kerroimme ensin siitä, mikä motivoi Wikipedia-yhteisöä päivityksiin ja siitä, miksi yritystenkin pitäisi asiasta kiinnostua. Sitten laitoimme heidät miettimään kriteereitä merkittäville ja ei-merkittäville yrityksille . Kerroimme , että yritysten on tärkeää paitsi ymmärtää Wikipedia-muokkaamisen säännöt myös syytä olla hyvin läpinäkyvä ja avoin toiminnassaan. Lopuksi osallistujat saivat etsiä korjattavaa Apple-aiheisesta Wikipedia-artikkelista, jota olimme vähän tuunanneet.
Muiden esityksistä suosikkini oli nuottien kirjoittaminen, sillä se esitettiin niin mukaansatempaavalla tavalla, että haluaisin nyt itsekin pitää vastaavan koulutuksen jollekin porukalle. Ryhmien esityksistä sain muutenkin niitä kaipaamiani vinkkejä Wikipedia-koulutuksiin.
Toinen asia, jota kurssilta odotin, oli kansainvälinen Wikipedia-kouluttajien verkosto. Sitä olemme nyt kasaamassa salaiseen Facebook-ryhmään ja alku vaikuttaa lupaavalta: pienellä tutulla porukalla on helppo vaihtaa Wikimedia-kuulumisia ja -vinkkejä.
Ja nyt minulla on teillekin jotain Lontoon tuomisia: tässä kurssikaverini Zikon haastattelu siitä, miksi ne käyttäjäsivut ovat tärkeitä:
ja haastattelun kaveriksi ohjeet siitä, miten Wikipediaan tehdään käyttäjätunnus:
Kumpikin juttu on tehty avoimella Creative Commons -lisenssillä, joten jään mielenkiinnolla odottamaan innostuuko joku remixaamaan. 🙂
Julkaistu 22.08.2014 kategoriassa Uncategorized, kirjoittanut Johanna Janhonen.
Tule tuomaan kulttuuritietoa Wikipediaan
Kulttuuritietoa tuotiin Wikipediaan Kiasman Wikimaratonissa 2013.
Kuva: Kansallisgalleria / Petri Virtanen CC BY-SA 3.0
Kiinnostaako kulttuuri? Haluatko oppia kirjoittamaan Wikipediaan? Tämä on tarkoitettu sinulle.
Wikimedia Suomi, Helsingin seudun kesäyliopisto ja kuusi kulttuurilaitosta järjestävät loka-marraskuussa kurssin, jossa opitaan kirjoittamaan Wikipediaan ja tutustutaan kulttuurilaitoksiin pintaa syvemmältä. Ilmoittautuminen on käynnissä nyt.
Tuo kulttuuri Wikipediaan -kurssilla vieraillaan kuudessa GLAM-organisaatiossa eli kirjastossa, arkistossa ja museossa Helsingissä. Kaikissa niissä päästään kurkistamaan kulissien taakse ja tutustumaan järjestäjätahon erikoisalaan, asiantuntijoihin ja aineistoihin. Kaikkiin tapaamisiin sisältyy Wikipedia-kirjoittamista ja opetustuokio Wikipediasta. Oppaina toimivat kokeneet wikipedistit.
Tapahtumapaikkoina ovat Helsingin kaupunginkirjasto, Helsingin taidemuseo, Kansallisgallerian kokoelmat ja Ateneumin taidemuseo, Suomen valokuvataiteen museo, Svenska litteratursällskapet i Finland sekä Yle Arkisto.
Kurssi on osa Wikimedia Suomen GLAM-toimintaa, jossa rakennetaan yhteistyötä muisti- ja kulttuuriorganisaatioiden ja wikipedistien välille. Tavoitteena on kannustaa organisaatiota eteenpäin avoimen tiedon tiellä sekä tietenkin lisätä Wikipediaan laadukasta tietoa kulttuurista. Samalla tehdään tunnetuksi Wikipediaa ja sen sisarprojekteja ja tuodaan niiden pariin uusia muokkaajia.
Kurssin suunnittelussa on hyödynnetty kokemuksia aiemmista GLAM-projekteista, joita Wikimedia Suomi on ollut toteuttamassa. Nykytaiteen museo Kiasmassa järjestettiin viime vuonna ennätyksellinen yli vuorokauden mittainen Wikimaraton. Editointitapahtumia on pidetty myös Ateneumissa ja Mediamuseo Rupriikissa. Wikipedia-kurssi on uusi yhteistyömuoto, jonka toimivuutta pääsemme testaamaan syksyllä.
Suosittelemme osallistumista koko kurssille, sillä Wikipedia-oppi karttuu kurssin mittaan ja tapaamiset tarjoavat uusia näkökulmia niin Wikipediaan kuin kulttuurisisältöihinkin. Kurssi on maksuton ja paikkoja on rajoitettu määrä, joten kannattaa ilmoittautua ajoissa. Tervetuloa mukaan!
Kirjoittaja on Wikimedia Suomen GLAM-vastaava ja työskentelee museolehtorina Kiasmassa.
Wikipediaa muokataan yhdessä myös Tampereella 6.9. Tule mukaan Mediamuseo Rupriikin wikipajaan.
Julkaistu 20.08.2014 kategoriassa Uncategorized, kirjoittanut Sanna Hirvonen.
Niklas kertoo tulevasta käännöstyöpajasta.
Olen käymässä  Wikimaniassa ja osallistuin eilen Wiki Research Hackaton -työpajaan jonka sisältönä oli esitellä analysointityökaluja joilla voi tutkia Wikipedian sisältöä. Esitellyistä työkaluista varsinkin Quarry oli hyvin mielenkiintoinen, koska se madaltaa raakaan tietokantadataan pääsyn osaamiskynnystä oleellisesti.
Ensimmäinen puhuja oli EpochFail eli Aaron Halfaker. Halfaker on tunnettu Wikipedian käyttäjämäärien kehittymistä koskevista tutkimuksistaan. Työpajassa hän esitteli millaisilla työkaluilla hän analysoi Wikipediaa. Käytännössä miten voidaan käsitellä 50GB+ kokoisia Wikipedian dumppeja. Linkit hänen käyttämiinsä työkaluihin löytyvät täältä.
Toisena YuviPanda kertoi Quarry nimisestä työkalusta jolla voi tehdä selaimesta käsin SQL-hakuja Wikimedia Foundationin tietokantoihin. Teknisesti www-lomakkeelle kirjoitetut SQL-komennot ajetaan Wikimedia Labsissa ja lomake palauttaa tuloksen html tai csv-muodossa. Työkalulla pystyy tekemään samat asiat kuin sielläkin eli tietokantojen väliset liitokset ovat mahdollisia. Rajoituksina kyselyissä on 10 minuutin aikaraja sekä text-taulun puuttuminen. Lisäksi käyttöön tarvitaan käyttäjätunnus johonkin Wikimedia Foundationin Wikiin.
Alla muutamia esimerkkejä hauista
Sata pisimpään lähteettömänä ollutta artikkelia.
Viime viikon aikana eniten kasvaneet artikkelit
Aaron Halfaker pistää videoyhteyden asetukset kuntoon Contropedian esittelijän aloittaessa
Kolmantena esiteltiin Contropedia (demo), joka visualisoi Wikipediassa tapahtuvia kiistoja. Työkalu kehitettiin osana tutkimusta jossa seurattiin ilmastonmuutokseen liittyvää keskustelua.
Esitykset löytyvät videoituna täältä ja alla on suorat linkit videon sisällä eri henkilöiden esityksiin.
Aaron Halfaker: Halfak’s Wiki Research Libraries  (3min 55sek)
YuviPanda, Quarry beta (36min 45sek)
Contropedia (1h 9min 15 sek)
— Kimmo Virtanen aka Zache
Julkaistu 07.08.2014 kategoriassa Uncategorized, kirjoittanut zache.
Upscaling Images in Helsinki Rephotography 02.10.2021
Suomen saaristo Wikipediassa 03.09.2021
August in Helsinki Rephotography 31.08.2021
Helsinki Rephotography From The Eyes of an Intern 30.07.2021
Women and Non-binaries in Red 15.07.2021
Äksä: Kun some tuli taloon
Ilmapiiri ja käytöstavat - Wikimedia Suomi: Kysely: Mikä saisi sinut julkaisemaan lisää artikkeleita?
Tuntuuko sinustakin, että internet on pilalla? Ylen haastattelussa Wikipedian johtaja, joka uskoo, että nyt alkaa uusi aika: ”Tilinteko on todennäköinen” – Suomi: Kun some tuli taloon
Jalkautunut, avoin opetus ja yliopiston vaikuttavuus: Opiskelijat avoimen tiedon tuottajina yhteiskunnassa – Think Open: Kylmä sota, kuuma tietosanakirja: 136 lähdeviitettä ja 10 artikkelia kurssityönä Wikipediaan
Wikimanian vallassa - Nykytaiteen museo Kiasma: Bringing Cultural Heritage to Wikipedia